જિલ્લાના ખેડૂતો સજીવખેતી અપનાવે તેવી હિમાયત કરી હતી તેમજ સજીવ ખેતીના લાભો અને માર્કેટ બાબતે ખેડુતોને માર્ગદર્શન આપ્યું હતું. આ કાર્યક્રમમાં આણંદ કૃષિ યુનિવર્સીટી અને કૃષિ વિજ્ઞાન કેંદ્ર અરણેજથી ઉપસ્થિત કૃષિ અને પશુપાલનના વૈજ્ઞાનિકોએ ખેડુતોને સજીવ ખેતી બાબતે વિસ્તૃત માર્ગદર્શન અને માહિતી આપી હતી તેમજ જીલ્લા ખેતીવાડી અધિકારી ઝિંદાલે કાર્યક્રમની રૂપરેખા આપીને સજીવ ખેતીમાં જોડાવા ખેડુતોને હાંકલ કરી હતી. આ પ્રસંગે નાયબ ખેતી નિયામક તાલીમ ખેડૂત તાલીમ કેન્દ્ર ગોધરાના એ.આઈ.પઠાણે જિલ્લાના વધુમાં વધુ ખેડૂતો સજીવ ખેતીમાં જોડાય તે બાબતે જરૂરી માહિતી પૂરી પાડી હતી. અમદાવાદથી ઉપસ્થિત ડી.બી.પટેલે રજીસ્ટ્રેશન બાબતે માહિતી આપી હતી. આ સજીવ ખેતી તાલીમ કાર્યક્રમમાં મહીસાગર જિલ્લાના તાલુકાના ખેડૂતો સાથે ગ્રામસેવક-વિસ્તરણ અધિકારીઓ તથા આત્મા સ્ટાફ ઉપસ્થિત રહયાં હતા.